Villi Brandt

Villi Brandt (; ) — alman dövlət xadimi, 1969–1974-cü illərdə Almaniya Federativ Respublikasının Federal Kansleri, Nobel sülh mükafatı laureatı (1971).

 Həyatı 
Villi Brandt (əsl adı: Herbert Ernst Karl Fram) 18 dekabr 1913-cü ildə Lübekdə anadan olmuşdur.

1930-cu ildə, hələ məktəbdə oxuyarkən Almaniya Sosial-Demokrat Partiyasının (ASDP) Gənclər təşkilatına üzv olmuşdur. 1931-ci ildə yeni yaranmış ifrat sol Sosialist Fəhlə Partiyasına keçmişdir. Hitler diktaturası bərqərar olduqdan sonra (1933-cü il, yanvar) sonra Villi Brandt təxəllüsü ilə gizli iş aparmış, aprel ayında isə Norveçə qaçmışdır. 1940-cı ilin aprelində Norveç Almaniya tərəfindən işğal olunduqdan sonra hərbi əsir düşərgəsinə düşmüşdür. 1940-cı ildə gizli şəkildə İsveçə keçmişdir. Stokholmda "İsveç-Norveç mətbuat bürosu"nu təsis etmişdir. 1945-ci ildə Almaniya təslim olduqdan sonra Skandinaviya qəzetlərinin müxbiri qismində Berlinə gəlmişdir.

1948-ci ilin əvvəllərində Almaniya Sosial-Demokrat Partiyasının (ASDP) idarə heyətinin üzvü seçilmiş, 1948–1949-cü illərdə Qərbi Berlində onun nümayəndəsi olmuşdur. 1949–1957-ci illərdə Qərbi Berlin bundestaqı və senatının deputatı seçilmişdir. 1950-ci illərin əvvəllərində Almaniya Sosial-Demokrat Partiyasının lideri K.Şumaxerin antikommunist kursunu dəstəkləyərək partiyanın sağ cinahına keçmişdir. 1957–1966-cı illərdə Qərbi Berlinin burqomistri olmuşdur. 1958–1963-cü illərdə Berlin böhranı zamanı SSRİnın və Almaniya Demokratik Respublikasının siyasətini kəskin tənqid etmişdir. 1964-cü ilin fevralında Almaniya Sosial-Demokrat Partiyasının sədri seçilmişdir. 1969–1974-cü illərdə AFR kansleri olmuşdur.

 Mənbə 
 Azərbaycan Milli Ensiklopediyası. 4-cü cild. Bakı, 2013. səh 503.

 Biblioqrafiya 












































 Xarici keçidlər 

 The Federal Chancellor Willy Brandt Foundation 
 Willy-Brandt-Forum in Unkel
 Official Biography of Willy Brandt  by Chancellor Willy Brandt Foundation
 Adam Sneyd, "Brandt Commission" in Globalization and Autonomy Online Compendium, edited by William D. Coleman and Nancy Johnson
 Biography of Willy Brandt
 Willy Brandt and the unification of Europe from Center for European Studies collection
 Ubben Lecture at DePauw University

 İstinadlar 

Kateqoriya:Almaniyanın dövlət başçıları
Kateqoriya:Almaniya siyasətçiləri
Kateqoriya:Almaniyalı Nobel mükafatı laureatları
Kateqoriya:Nobel Sülh mükafatı laureatları
Kateqoriya:XX əsr Almaniya qeyri-bədii ədəbiyyat yazıçıları
Kateqoriya:XX əsr jurnalistləri
Kateqoriya:Almaniya jurnalistləri
Kateqoriya:Time jurnalının "İlin adamı"